
Parlamentul  României

Camera  Deputaţilor
Comisia pentru Sănătate şi Familie
                       Nr. 28/ 193 / 13  mai  2004 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind exercitarea profesiei de farmacist, precum şi organizarea şi funcţionarea Colegiului Farmaciştilor din România   (PLX nr.262/2004) , trimis comisiei pentru examinare, în fond,  cu adresa nr.PLX 262 din 3 mai 2004 şi adoptat de  Senat în şedinţa din 22 aprilie 2004 , Camera Deputaţilor fiind Cameră Decizională.

La întocmirea raportului, comisia a avut în vedere avizele Comisiei juridice, de disciplină şi imunităţi nr.PLX 262/4.05.2004, Comisiei pentru învăţământ, ştiinţă, tineret şi sport nr.29/151/6.05.2004,  Consiliului Economic şi Social nr.442/3.03.2004, precum şi avizul Consiliului Legislativ nr.30/25.02.2004 .

În raport de obiectul şi conţinutul său, proiectul de lege  face parte din categoria legilor organice , potrivit prevederilor articolului 76 alineatul (1) din Constituţia României, republicată.

                   PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM            DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/ 193  / 13 mai  2004

R A P O R T 

asupra proiectului de Lege privind exercitarea profesiei de farmacist, precum şi organizarea şi funcţionarea Colegiului Farmaciştilor din România   (PLX nr.262/2004)

1. Cu adresa nr.PLX 262 din 3 mai 2004, Comisia pentru sănătate şi familie a fost sesizată cu dezbaterea , în fond, în procedură obişnuită, a proiectului de Lege privind exercitarea profesiei de farmacist, precum şi organizarea şi funcţionarea Colegiului Farmaciştilor din România   (PLX nr.262/2004) adoptat de Senat în şedinţa din 22 aprilie  2004, Camera Deputaţilor fiind Cameră decizională.

La întocmirea raportului, comisia a avut în vedere avizele Comisiei juridice, de disciplină şi imunităţi nr.PLX 262/4.05.2004, Comisiei pentru învăţământ, ştiinţă, tineret şi sport nr.29/151/6.05.2004,  Consiliului Economic şi Social nr.442/3.03.2004, precum şi avizul Consiliului Legislativ nr.30/25.02.2004 .

Proiectul de lege, care  transpune prevederile Directivei sectoriale ale Consiliului European nr.85/432 şi nr.85/433 cu modificările şi completările ulterioare, dă o nouă dimensiune exercitării profesiei de farmacist, pe teritoriul României. Proiectul de lege stabileşte câmpul de activitate al profesiei de farmacist, condiţiile de exercitare a acesteia, precum şi aria persoanelor care au dreptul de a exercita această profesie conform dispoziţiilor proiectului Directivei Consiliului Europei nr.74/2001 cu privire la statutul rezidenţilor pe termen lung. De asemenea, proiectul de lege cuprinde prevederi referitoare la organizarea şi funcţionarea Colegiului Farmaciştilor din România , precum şi adaptarea la noile cerinţe a răspunderii disciplinare a membrilor săi. 

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare proiectul de lege cu amendamentele care fac obiectul raportului.

2. Proiectul de lege face parte din  categoria legilor organice, potrivit prevederilor articolului 76 alineatul (1) din Constituţia României, republicată.

3. La dezbaterea proiectului de lege au participat ca invitaţi dl.dr.Gheorghe Popescu director general al Direcţiei generale resurse umane din cadrul Ministerului Sănătăţii, doamna dr.Beatrice Nimereanu, consilier – Direcţia generală de resurse umane – Ministerul Sănătăţii, dl.dr.Radu Constantin, consilier la Direcţia de Integrare Europeană- Ministerul Sănătăţii  şi dl.dr.Sorin Baciu, consilier Ministerul Sănătăţii.

4.  La lucrările comisiei din data de 12 mai  2004 , din totalul de 16 membri, au fost prezenţi 15 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivare
Camera decizională

0.
1.
2.
3.
4.

1.
Art.24 alin.(1)

“Art.24 . - (1) Colegiul Farmaciştilor din România se organizează şi funcţionează ca organizaţie profesională, de interes public, apolitică şi fără scop patrimonial, având ca principal obiect de activitate controlul şi supravegherea exercitării profesiei de farmacist.”


Se propune ca alin.(1) al art.24 să se reformuleze după cum urmează:

“Art.24 . - (1) Colegiul Farmaciştilor din România se organizează şi funcţionează ca organizaţie profesională, de interes public, apolitică şi fără scop patrimonial, având ca principal obiect de activitate controlul şi supravegherea exercitării profesiei de farmacist împreună cu Ministerul Sănătăţii .”

Autori: dl.dep.prof.dr.Mircea Ifrim (Grupul Parlamentar al PRM), dl.dep.Antonescu Niculae Napoleon (Grupul Parlamentar al PSD )  şi Comisia pentru învăţământ, ştiinţă, tineret şi sport.


Controlul şi supravegherea exercitării profesiei de farmacist este atribuţia Ministerului Sănătăţii .
Camera Deputaţilor.



2.
Art.26 lit.e), h), k) şi s)
“e) colaborează cu Ministerul Sănătăţii la formarea, specializarea şi perfecţionarea pregătirii profesionale a farmaciştilor;

…………………………..

h) stabileşte, în funcţie de criteriile elaborate de către Consiliul Naţional, capacitatea de contractare a farmaciilor aflate în raporturi cu sistemul de asigurări sociale de sănătate;

………………………………

k) organizează forme de educaţie continuă şi de ridicare a gradului de competenţă profesională a membrilor săi;

………………………………

s) participă, împreună cu Ministerul Educaţiei şi Cercetării  şi Ministerul Sănătăţii , la stabilirea numărului anual de locuri în facultăţile de farmacie acreditate.”
Se propune ca la art.26, lit.e), h), k) şi s) să se reformuleze după cum urmează:

“e) colaborează cu Ministerul Sănătăţii şi Ministerul Educaţiei şi Cercetării la formarea, specializarea şi perfecţionarea pregătirii profesionale a farmaciştilor;

……………………………….

h) stabileşte, în funcţie de criteriile elaborate de către Consiliul Naţional şi Ministerul Sănătăţii , capacitatea de contractare a farmaciilor aflate în raporturi cu sistemul de asigurări sociale de sănătate;

……………………………….

k) împreună cu Ministerul Sănătăţii şi Ministerul Educaţiei şi Cercetării organizează forme de educaţie continuă şi de ridicare a gradului de competenţă profesională a membrilor săi;

………………………………..

s) avizează, conform legii, structura reţelei farmaceutice la nivel naţional.”
Autori: dl.dep.prof.dr.Mircea Ifrim (Grupul Parlamentar al PRM), dl.dep.Antonescu Niculae Napoleon (Grupul Parlamentar al PSD ), dl.dep.farm.Ion Burnei (Grupul Parlamentar al PSD )    şi Comisia pentru învăţământ, ştiinţă, tineret şi sport.
Pentru exercitarea acestei atribuţii este necesară colaborarea şi cu Ministerul Educaţiei şi Cercetării.

La elaborarea criteriilor trebuie să participe şi Ministerul Sănătăţii .

Ministerul Sănătăţii şi Ministerul Educaţiei şi Cercetării coordonează activitatea de învăţământ medical.

Ca organizaţie profesională Colegiul Farmaciştilor din România trebuie să avizeze această structură.


Camera Deputaţilor.

3.
___
Se propune ca, după art.84,să se introducă un nou text, ca art.85, cu următorul cuprins:

“Art.85. – Farmacistul este obligat să încheie o asigurare de răspundere civilă pentru greşeli în activitatea profesională.”
Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Iulia Pataki (Grupul Parlamentar al UDMR) .


Pentru protejarea atât a intereselor pacientului cât şi ale medicului.
Camera Deputaţilor.



4.
Art.85
“Art.85. – (1) Prezenta lege intră în vigoare la 30 de zile de la data publicării ei în Monitorul Oficial al României , Partea I.

(2) Pe data intrării în vigoare a prezentei legi, se abrogă Legea nr.81/1997 privind exercitarea profesiei de farmacist, înfiinţarea, organizarea şi funcţionarea Colegiului Farmaciştilor din România , publicată în Monitorul Oficial al României , Partea I, nr.89 din 14 mai 1997, cu modificările şi completările ulterioare.”


Art.85 devine art.86 nemodificat.
Prin renumerotare.
Camera Deputaţilor.



În cursul dezbaterilor nu s-au  înregistrat  amendamente respinse.

                       PREŞEDINTE,                                                                                                  SECRETAR,

   DEP.ACAD.PROF.DR.MIRCEA IFRIM                                                               DEP.FARM.ION BURNEI

4
6

_966928264.unknown

